CELEX: 32018D1734
Language: sk
Date: 2018-11-14 00:00:00
Title: Vykonávacie rozhodnutie Komisie (EÚ) 2018/1734 zo 14. novembra 2018, ktorým sa Nemeckej spolkovej republike, Španielskemu kráľovstvu, Talianskej republike a Cyperskej republike udeľujú výnimky, pokiaľ ide o poskytovanie štatistiky podľa nariadenia Európskeho parlamentu a Rady (EÚ) 2016/1952 [oznámené pod číslom C(2018) 7465] (Text s významom pre EHP)

16.11.2018   
               
               
                  SK
               
               
                  Úradný vestník Európskej únie
               
               
                  L 288/19
               
            
         VYKONÁVACIE ROZHODNUTIE KOMISIE (EÚ) 2018/1734
         zo 14. novembra 2018,
         ktorým sa Nemeckej spolkovej republike, Španielskemu kráľovstvu, Talianskej republike a Cyperskej republike udeľujú výnimky, pokiaľ ide o poskytovanie štatistiky podľa nariadenia Európskeho parlamentu a Rady (EÚ) 2016/1952
         
            
               [oznámené pod číslom C(2018) 7465]
            
         
         (Iba španielske, nemecké, grécke a talianske znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1952 z 26. októbra 2016 o európskej štatistike cien zemného plynu a elektriny a o zrušení smernice 2008/92/ES (1), a najmä na jeho článok 9,
         keďže:
         
                     (1)
                  
                  
                     Nemecko, Španielsko, Taliansko a Cyprus predložili Komisii žiadosti o udelenie výnimiek, pokiaľ ide o poskytovanie osobitných štatistických údajov o cenách zemného plynu a elektriny.
                  
               
                     (2)
                  
                  
                     Informácie/dôvody, ktoré uviedli dané členské štáty, opodstatňujú udelenie výnimky.
                  
               
                     (3)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre európsky štatistický systém,
                  
               PRIJALA TOTO ROZHODNUTIE:
         
            Článok 1
            Týmto sa udeľujú tieto výnimky z ustanovení nariadenia (EÚ) 2016/1952:
            
                        1.
                     
                     
                        Nemeckej spolkovej republike sa udeľuje výnimka z poskytovania štatistiky za referenčné roky 2017 a 2018 v prípade:
                        
                                     
                                 
                                 
                                    bodu 5 písm. b) prílohy I, pokiaľ ide o údaje o cenách za spotrebiteľské pásmo I6;
                                 
                              
                                     
                                 
                                 
                                    bodu 6 písm. a) prílohy I;
                                 
                              
                                     
                                 
                                 
                                    bodu 4 písm. b) prílohy II, pokiaľ ide o údaje o cenách za spotrebiteľské pásmo IG;
                                 
                              
                                     
                                 
                                 
                                    bodu 5 písm. a) prílohy II, pokiaľ ide o subkomponenty týkajúce sa sieťových cien a subkomponenty týkajúce sa daní, poplatkov a odvodov.
                                 
                              
                  
                        2.
                     
                     
                        Španielskemu kráľovstvu sa udeľuje výnimka z poskytovania štatistiky za referenčné roky 2017 a 2018 v prípade:
                        
                                     
                                 
                                 
                                    bodu 6 písm. a) prílohy I, pokiaľ ide o komponenty a subkomponenty;
                                 
                              
                                     
                                 
                                 
                                    bodu 7 prílohy I, pokiaľ ide o ročné objemy spotreby;
                                 
                              
                                     
                                 
                                 
                                    bodu 5 písm. a) a b) prílohy II, pokiaľ ide o tri hlavné komponenty a subkomponenty týkajúce sa sieťových cien a daní, poplatkov a odvodov v prípade cien elektriny a pokiaľ ide o členenie uvedených cien elektriny na troch úrovniach.
                                 
                              
                  
                        3.
                     
                     
                        Talianskej republike sa udeľuje výnimka z poskytovania štatistiky za referenčné roky 2017 a 2018 v prípade:
                        
                                     
                                 
                                 
                                    bodu 6 písm. a) prílohy I, pokiaľ ide o subkomponenty týkajúce sa sieťových cien a subkomponenty týkajúce sa daní, poplatkov a odvodov.
                                 
                              
                                     
                                 
                                 
                                    bodu 5 písm. a) prílohy II, pokiaľ ide o subkomponenty týkajúce sa sieťových cien a subkomponenty týkajúce sa daní, poplatkov a odvodov.
                                 
                              
                  
                        4.
                     
                     
                        Cyperskej republike sa udeľuje výnimka z poskytovania štatistiky za referenčný rok 2017 v prípade:
                        bodu 5 písm. a) prílohy II, pokiaľ ide o subkomponenty týkajúce sa sieťových cien a subkomponenty týkajúce sa daní, poplatkov a odvodov.
                     
                  
         
            Článok 2
            Toto rozhodnutie je určené Nemeckej spolkovej republike, Španielskemu kráľovstvu Talianskej republike a Cyperskej republike.
         
         
            V Bruseli 14. novembra 2018
            
               
                  Za Komisiu
               
               Marianne THYSSEN
               
                  členka Komisie
               
            
         
         
            (1)  Ú. v. EÚ L 311, 17.11.2016, s. 1.